open-index/open-wikipedia-markdown huggingface dataset:
كرايستشورتش

**كرايستشورتش** (بالنݣليزية: **Christchurch**، بلوغة شعب لماوري: **Ōtautahi**) هي مدينة نيوزيلاندية وهي لعاصيمة ديال جيهة كانطربوري. تبنات ف1848، تسمّات على ڤيلاج كرايستشورتش فالنݣليز. لميساحة ديالتها هي 295.15 كلم² ولعلو ديالها هو 20 ميترو. كايسكنو فيها 377,200 واحد على حساب لإحصاء د 2018. هاد لمدينة هي فاش طرا الزلزال لكبير دنيوزيلاندا د2011 وفيها ماتو 50 مسلم فلهوجوم ليرهابي د2019 (شوف نيوزيلاندا#لقرون 20 و21.

## لموناخ

## التغيير ديال السكان فالتاريخ

## التصاور

Christchurch Farmers Market (8133157161).jpg|سوق لفلّاحة فلمدينة
Christchurch Art Gallery, Christchurch, New Zealand.jpg|لمتحف ديال كرايستشورتش
UC ViewFromRutherfordBuilding gobeirne.jpg|جامعة كانطربوري
CanterburyProvincialCouncilBuildings1 gobeirne.jpg|لمجليس لإقليمي ديال كانطربوري
STS-116 spacewalk 1.jpg|الشوفة ديال كرايستشورتش من لمحطة دلفضاء الدولية
View looking west-south-west from the Cathedral Tower, Christchurch.jpg|شارع وورشيستر


## مصادر


تصنيف:مدون د نيوزيلاندا
تصنيف:مقالات فيها مصدر و 3000 بايت
تصنيف:تأسيسات د 1843 ف نيوزيلاندا
دونيدين

**دونيدين** (بالنݣليزية: **Dunedin**، بلوغة شعب لماوري: **Ōtepoti**) هي مدينة نيوزيلاندية وهي لعاصيمة ديال جيهة أوطاݣو. تبنات ف 1848 وتسمّات على دون أيدان (*Dùn Èideann*)، اللي هي السمية ديال مدينة إدينبرة فسكوطلاندا باللوغة لغالية السكوطلاندية. لميساحة ديالتها هي 3,286 كلم² ولعلو ديالها هو 108 ميترو. كايسكنو فيها 99,885 واحد على حساب لإحصاء د 2018.

## لموناخ

## التغيير ديال السكان فالتاريخ

## التصاور

Dunedin Railway Station Full Exterior.jpg|لمحطة ديال الترانات
University of Otago in Dunedin, NZ.jpg|جامعة أوطاݣو
St Clair, New Zealand.jpg|بحر فالضاحية دسانت كلير
First Church, Dunedin, NZ.jpg|لكنيسة اللولة ديال أوطاݣو
Forsyth Barr Stadium 95.JPG|صطاد فورسيت بار
Town Hall, Dunedin, NZ.jpg|لبلدية ديال دونيدين

600px|تصغير|مركز|پانوراما ديال مدينة دونيدين

## مصادر


تصنيف:مدون د نيوزيلاندا
تصنيف:مقالات فيها مصدر و 3000 بايت
تصنيف:تأسيسات د 1848 ف نيوزيلاندا
إينڤيركارݣل

**إينڤيركارݣل** (بالنݣليزية: **Invercargill**، بلوغة شعب لماوري: **Waihōpai**) هي مدينة نيوزيلاندية وهي لعاصيمة ديال جيهة ساوتلاند. تبنات ف1853، وتسمّات على جوج كلمات: إينبير (*Inbhir*) اللي كاتعني بلغالية السكوطلاندية "فم لواد" وكارݣل (*cargill*) اللي جات من السمية دلقبطان ويليام كارݣل. لميساحة ديالتها هي 491 كلم² ولعلو ديالها هو 0 ميترو. كايسكنو فيها 48,700 واحد على حساب لإحصاء د 2018.

## لموناخ

## التغيير ديال السكان فالتاريخ

## التصاور

Civic Theatre in Invercargill, New Zealand.JPG|لمسرح لمدني ديال إينڤيركارݣل
Parque De La Reina, Invercargill, Nueva Zelanda - panoramio (3).jpg|جردة كوينز
Rugby Park Invercargill.jpg|تيران الروݣبي
Wachner Place (large).jpg|ساحة واتشنر
H & J's Invercargill cnr Kelvin and Esk Sts.JPG|برج الساعة ديال لمدينة
The Aurora Australis (128896521).jpeg|الشفق لقطبي فبرّا لمدينة


## مصادر


تصنيف:مدون د نيوزيلاندا
تصنيف:مقالات فيها مصدر و 3000 بايت
لكوپل

**لكوپل** هوا مسلسل مغريبي بحلقات متسلسلة و قصيرة، تلاحت أول حلقة ف شهر رمضان د 2013 على قناة دوزيم.

## قصة دلمسلسل
كايدوي لمسلسل على يوميات د جوج مزوجين فايتين الستينات فلعروبية و ديما كايتغاوتو و كايتناقشو بطريقة كوميدية ف لمواقف لي كاتكون ف حياتهم ليومية.

## لممتلين
* حسن لفد بدور (**كبور**)
* دنيا بوطازوت بدور (**شعيبية**)
* هيتم مفتاح بدور (**لحبيب**)
* سميرة هيشيكة بدور (**زهرة بنت كبور**)

## مصادر

تصنيف:مسلسل د التلفازة مغريبي
أنفا (توضيح)

هادي صفحة د التوضيح، كلمة **أنفا** يمكن يكونو عندها هاد لمعاني:

* مقاطعة أنفا: حي كاين ف كازا.
* أنفا: سّمية لقديمة د كازا حتال حدود لقرن تمنطاش.

تصنيف:صفحة توضيح
قسم 8 (فيلم)

**قسم رقم 8** هوا فيلم مغريبي دار ليه لإخراج جمال بلمجدوب ولإنتاج قناة دوزيم عام 2003، و لي متل فيه دور لبطولا  فاطمة خير ورفيق بوبكر وسعد التسولي وعزيز حطاب. لفيلم لقا نجاح كبير عند لمغاربة.

## قصة د لفيلم
كايبدا لفيلم و هوا كايورينا الأستاذة ليلى (فاطمة خير) كاتنتاقل لواحد تانوية قريبة لبلاصة فين ساكنة، و لكن غاتندم حيتاش غاتولي تقري ف لقيسم رقم 8، لي معروف فيه تلاميد ضاسرين، اللي كايبرزطوها ديما و وصلات تا أنهم يهددو حياتها الشخصية.

## مصادر

تصنيف:فيلم مغريبي
تصنيف:أفلام د 2003
رفيق بوبكر

**رفيق بوبكر** ممتيل مغريبي تزاد ف الدار لبيضا ف 12 مارس 1973، بدا تمتيل عام 2001 ف فيلم غراميات الحاج المختار الصولدي. و لقا نجاح كبير فاش متل ف فيلم قسم رقم 8 و الطريق إلى كابول و حتا السلسلة لكوميدية عائلة محترمة عام 2005.

## أعمالو

### أفلامو

### مسلسلاتو

* 2017: حديدان ف ڭيليز
* 2017: الله يسامح
* 2019: دموع وردة
* 2022: لمكتوب

## مصادر

تصنيف:مومتيلين د لأفلام مغاربا
تصنيف:مومتيلين د تلفازة مغاربا
تصنيف:زيادة 1973
تصنيف:ناس تزادو ف الدار البيضا
اللوغات لأصلية دؤسطراليا

190px|تصغير|يسار|خاريطة ديال النيسبة دالناس اللي كاتهضر بوحدة من اللوغات لأصلية دؤسطراليا
**اللوغات لأصلية دؤسطراليا** هي مابين 293 و363 لوغة كاتنتامي ل28 فاميلة داللوغات ولوغات منعازلة، كايهضرو بيها السكان لأصليين دؤسطراليا فلبلاد دؤسطراليا وفشي ݣزاير قراب منها. لعلاقة مابين هاد اللوغات مازال ماباينة دابا. اللوغات لأصلية دؤسطراليا كاتجمع فݣروپ كبير داللوغات كايتسمى "اللوغات لؤسطرالية" أولّا "فاميلة اللوغات لؤسطرالية" واخّا كاين باقي شك فلأصول ولعلاقات مابيناتهوم.

فاللخر ديال لقرن 18 كانو كتر من 250 ݣروپ جتيماعي أصلي وعدد بحالو ديال اللوغات ولمتغيرات. لوضعية ولمعريفة باللوغات لأصلية ليوما كايختالف بشكل كبير. بزاف ديال اللوغات نقارضو بسباب الدخول ديال لمجتمع دلمستعميرين على التقافة لأصلية. للبعض ديال هاد اللوغات غير شوية ديال لقواعد ولكلمات هوما اللي مقيّدين. فلبدية ديال لقرن 21، غير شي 150 لوغة هي اللي كاتستعمل يوميا، ولأغلبية ديالهوم كاينين فخطر. ف2020، 90 فلمية ديال كتر من 100 لوغة اللي بقاو كايتعتابو كاينين فخطر. 13 لوغة منهوم باقا كاتدوز للدراري. اللوغات اللي نجاو كاينين فلبلايص اللي معزولين بزاف.

كايبان باللي قبل مايجيو لأوروپيين لؤسطراليا، كانو شي 250 لوغة اللي كولّا وحدة فيهوم كايهضر بيها مابين 3000 و4000 واحد. عدد كبير ديال هاد اللوغات تمحا من لوجود غير عقود من مورا ماطرا التفاعول مع لمستعميرين، كيفما لحالة ديال السكان لأصليين دطازمانيا، اللي هوما ميتال ديال ليبادة لإتنية. طازمانيا تفرقات على ؤسطراليا من مورا لعصر لجليدي فاش داب التلج، وبقاو الناس محصورين تما على لعالام كتر من 12 ألف عام. ستنتجات لعاليمة داللوغات كلير باورن باللي كانو 12 لوغة طازمانية، وهاد اللوغات ماعندهومش علاقة (علأقل اللي كاتبان) معا اللوغات اللي فؤسطراليا. ف2017 تكتاشف تنشرات ديراسة كاتفتارض باللي إلا درسنا السميات ولحروف دالزيادة اللي كايجيو قبل منهوم، يمكن نوصلو لواحد اللوغة ؤسطرالية بديانية جايين منها ݣاع اللوغات لؤسطرالية لأصلية اللي كاينة ليوما تمّا. هاد اللوغة هادي غايكون تّهضر بيها هادي 12 ألف عام فالشمال دلبلاد.

## مصادر


تصنيف:ؤسطراليا
تصنيف:مقالات فيها مصدر و 3000 بايت
تصنيف:أرتيكلات فيهوم موشكيل بسباب عطاشة 3.1
ماوري

**لماوري** (بالنݣليزية: Maori) هوما السكان لأصليين ديال نيوزيلاندا.

جاو لپولينيزيين، اللي هوما الجدود لقدام ديال لماوري لنيوزيلاندا مابين 1320 و1350 ميلادية. كاينين بزاف ديال النضريات اللي كاتحاول تفسّر منين جا هاد الشعب. لأصول ديال لماوري هوما فپولينيزيا، غير إما من جزر كوك أولّا جزر لجمعية. فلحكايات ديالهوم، كايݣولو باللي جاو من واحد لبلاصة اللي سميتها هاوايكي (*Hawai'iki*)، واللي مبدّلة على هاواي ديال لميريكان.

قبل مايجيو لأوروپيين لتمّا، شعب لماوري ماكانش عاطي لراسو شي سمية. من مورا ماجاو لأوروپيين لنيوزيلاندا، هاد الشعب سمّا على راسو "ماوري" (*Māori*)، واللي كاتعني حقّاني، عادي وطبيعي، وسمّاو على لاخرين، خصوصا اللي جاو من النݣليز، "پاكيها" (*Pākehā*). ليوما كاتستعمل "پاكيها" فالنݣليزية ديال نيوزيلاندا باش تعني لأوروپيين دلبلاد.

ليوما شي 775 ألف ديال لماوري كايعيشو فنيوزيلاندا، وهوما طرف كبير من التقافة ديال لبلاد. هادشي علاش خداو حقوق خاصة من عند لحوكومة. اللوغة ديالهوم، واللي هي اللوغة لماورية (*Te Reo Māori*)، هي لوغة رسمية معا النݣليزية. لحوكومة ديال نيوزيلاندا كاتدعم شعب لماوري باش تبقى التقافة ديالهوم حية وماتنداترش.

## مصادر


تصنيف:نيوزيلاندا
تصنيف:مجموعات إتنية
تصنيف:مقالات فيها مصدر و 3000 بايت
جيهات نيوزيلاندا

160px|تصغير|يسار|لجيهات ولأقاليم ديال نيوزيلاندا
**لجيهات ديال نيوزيلاندا** (بالنݣليزية: **Regions of New Zealand**، بلوغة شعب لماوري: **Ngā takiwā**) هوما لجيهات السطّاش اللي كاينين فنيوزيلاندا واللي كايسيرو لحوكومات لمحلّيين. 11 من هادو مسيرينهوم مجاليس جيهاوية، وخمسة كاينين تحت لحكم ديال حوكومات وحدوية، واللي هوما لحوكم لمباشر ديال لحوكومة دنيوزيلاندا، وكايديرو الدور ديال لمجاليس لجهوية. لجيهات السطّاش ديال نيوزيلاندا هوما: نورطلاند، أوكلاند، وايكاتو، خليج پلينتي، ݣيزبورن، خليج هاوك، طاراناكي، ماناواطو فانݣانوي، ويلينݣطون، طازمان، نيلصون، مارلبورو، الساحل لغربي، كانطربوري، أوطاݣو وساوتلاند. هاد لجيهات كاينون فجوج ݣزاير كبار تاع لبلاد: لݣزيرة دالشمال ولݣزيرة دلجانوب.

## لجيهات ديال نيوزيلاندا

تصغير|يسار|400px|لجيهات ديال نيوزيلاندا.


### لݣزيرة دالشمال

### لݣزيرة دلجانوب

## مصادر


تصنيف:نيوزيلاندا
تصنيف:مقالات فيها مصدر و 3000 بايت
تصنيف:تقسيم إداري د النيڤو اللول على حساب لبلاد
لبنى أبيضار

**لبنى أبيضار** (تزادت ف 20 شتنبر 1985 ف مراكش)، هيا ممتلة مغريبية لعبت دور البطولة ف فيلم الزين اللي فيك و لي تمنع ف المغرب .

## حياتها
تزادت لبنى أبيضار ف حي لقصبة الشعبي ف مراكش.

ماقدراتش تشد لباكالوريا فا دارت شّطيح و ولات أستادة د رّقص شّرقي، و شدات بزاف د شهادات ف الرقص التعبيري و لمسرح من فرانسا، بلجيكا، لبريزيل و لمغريب. تعرفات لبنى أبيضار على واحد دري برازيلي و تزوجو و خرجات من فرانسا ل لبرازيل باش تعيش معا راجلها. و ولدات منو بنت و كاتعيش دابا معاها ف مراكش.

قلبات لبنى أبيضار بزاف على شي فرصة د التمتيل، و شاركات سعيد الناصري ف فيلم ديالو ”الحمالة” ولكن خرجات لصحافة و تاهمات سعيد بلي تحرش بيها، تعرفات لبنى أبيضار على لمخريج نبيل عيوش، لي عزيز عليه يختار ممتلات يمتلو ف أدوار قاصحة، لي غالبا ݣاع لفنانات لمشهورات تايرفضو يمتلوها، و تفاهمات معاه باش تمتل دّور ديال بنت ليل ف فيلم ”الزين اللي فيك“.

## مصادر

تصنيف:مومتيلات د لأفلام مغريبيات
تصنيف:زيادة 1985
تصنيف:ناس حيين
تصنيف:زريعة شخصيات د لمغريب
تصنيف:ناس تزادو ف مراكش
تصنيف:ناس د مراكش
فاضمة عبي

**فاضمة عبي** (ماتت ف 2 أكتوبر 2020) كانت طبيبة مغريبية تادير العمليات ديال لجراحة. هي لمرا اللولا ف لمغريب اللي بدات تادير العمليات.

## الزيادة
تزادت فاضمة ف واحد لقرية صغيرة حدا خنيفرة ف وسط لمغريب. عاشت ف ميدلت قبل ماتمشي ل مكناس باش تكمل قرايتها ف البتيدائي ف لمدرسة ديال لالة أمينة.
## لقراية
بعد ما سالات القراية ديالها فالمغرب، مشات فاضمة لفرانسا باش تكمل التكوين العالي ديالها فالطب. فـ يوليوز 1981 خدات ديبلوم فالتشريح العام والتوالد من جامعة مونبلييه. ومن بعد تخصصات أكثر فـ الجراحة العامة.

فـ يونيو 1989 خدات حتى شهادة الدراسات فـ الموجات فوق الصوتية من جامعة باريس.

## النشاط العلمي
فاضمة عبي شاركات فبزاف ديال المؤتمرات والندوات الطبية داخل المغرب وخارجه. كانت معروفة بالمساهمة ديالها فالتكوين ديال الأطباء الشباب خصوصاً فمجال الجراحة.

فـ 2018 كانت رئيسة المؤتمر المغاربي الثاني والعشرين ديال الجمعية المغربية للجراحة. وفـ 2019 شاركات حتى فجمعية جراحة المناظير فالشرق الأوسط، وخدمات رئيسة لجمعية جراحة المناظير فالبحر الأبيض المتوسط والشرق الأوسط.

## لخدمة
مشات فاضمة ف يوليو 1981 ل فرانسا باش تكمل قرايتها بعد ما قرات شويا ف التعليم العالي ف لمغريب. تما خدات ديبلوم ف التشريح و التوليد من مونبليي. تخصصات منبعد ف الجراحة العامة.

ف عام 1982 ولات أول طبيبة ديال الجراحة ف لمغريب وكرَّمها الملك لحسن التاني.

ف يونيو 1989 دارت أول جراحة قلب مفتوح و دازت مزيان. خدات الشهادة ديال الدراسات ف لموجات فوق الصوتية من باريز. مبعدها بدات تاتقري ف لكلية ديال الطب والصيدلة ف الرباط عام 1992.

تشهرات ب التدريبات ديال الشباب خصوصا العيالات ف المغرب علا الخدمة ديال الطبيب و الجراحة.

## لموت ديالها
كانت فاضمة مريضة ب لكونصير و ماتت بسباب كوڤيد-19 ف 2 أكتوبر 2020.

## مصادر

تصنيف:بيوغرافيا د نسا
تصنيف:وفيات 2020
تصنيف:ناس تزادو ف خنيفرة
تصنيف:ناس د خنيفرة
تصنيف:طبا مغاربا
ساعة في الجحيم (مسلسل)

**ساعة ف لجحيم** هوا مسلسل مغريبي دار ليه لإخراج ياسين فنان كايدوز على قناة لأولى من 2008، و وصل لجزء السادس فعام 2015، كولا حلقة تاضور على شخصية كادوز عليها ساعة وحدة عامرا بلمشاكل وصداعات و حياتو كاترون. السلسلة عرفات واحد نجاح كبير عند لمغاربا حيتاش كاتدوي على لمشاكل و لهموم لي كايعيشو لمجتمع لمغريبي، وحتى طريقة التصوير لي موخودا من السلسلات لميريكانيا لكبار. وخدات السلسلة بزاف د لجوائز.

## أشهر لممتلين

## مصادر

تصنيف:مسلسل د التلفازة مغريبي
سكان أصليين

[200px|تصغير|يسار|[السكان لأصليين دؤسطراليا عاشو فؤسطراليا من هادي شي 50 ألف عام]]
**السكان لأصليين** كاتعني الناس اللولين اللي عاشو فشي بلاصة، وماشي لمهاجرين اللي جاو من بعد.

هاد الناس يقدرو يتوصفو بسميات بحال **اللوالة**، **الشعوب لأصلية**، **الشعوب اللولين**، **لأمم اللولين**. لأمم لمتحدة كاتفضّل لعيبارة *سكان أصليين* على هاد لوصاف لاخرين، حيتاش هادو عندهوم معنى سلبي. كاين تقديرات باللي كاين كتر من 5000 ݣروپ ديال السكّان لأصليين فلعالام.

السكان لأصليين غالبا عاشو أولّا مازال كايعيشو فترات ديال لعبودية أولّأ لمعاملة لخايبة ديال لمستعمرين. السكان لأصليين كانو مقموعين فلفترات ديال ليستيعمار. غالبا كانو لمستعمرين كايسرقو التروات ولأراضي ديالهوم، وغالبا كايكونو عبيد أولّأ كايتقتلو ݣاع.

لمستعمرين ديما كايبغيو من السكان لأصليين إيشوفو راسهوم باللي هوما من طبقة طايحة أولّا نازلة على هادوك اللي مستعمرينهوم. هادي هي لپروپاݣاندا. هاد الناس يقدرو يكبرو بهاد لمعتقدات.

بعض لمرّات السكان لأصليين كاينوضو لحرب باش يدافعو على لأرض، التاريخ ولحقوق ديالهوم باش مايضيعوش، كيمّا طرا لشعب لماوري معا لأوروپيين شحال هادي فحروب نيوزيلاندا، من مورا ماسناو على معاهدة وايطانݣي اللي ماكانوش عارفين لمعنى ديالها.

## مصادر


تصنيف:حقوق لإنسان
تصنيف:مقالات فيها مصدر و 3000 بايت
تصنيف:مجموعة إتنية
حلاق درب الفقراء (فيلم)

**حلاق درب لفقرا** فيلم مغريبي تنتج عام 1982 و كايتعتابر لفيلم لوحيد لي خرجو  محمد الرڭاب و كايدوي على قصة حلاق ف لحي الشعبي لمشهور درب السلطان ف مدينة الدار لبيضا، و بالضبط ف درب لفوقارا لي كايعتابر من أقدم دروبا لي كاينا ف درب السلطان.

لفيلم متلو فيه بزاف د لممثلين مغاربا مشهورين بحال محمد الحبشي، صلاح الدين بنموسى، عبد اللطيف الخمولي، مصطفى سلمات، عمر شنبوط و حميد نجاح.

## مصادر

تصنيف:فيلم مغريبي
تصنيف:أفلام د 1982
الله يحفض نيوزيلاندا

**الله يحفض نيوزيلاندا** (بالنݣليزية: **God Defend New Zealand**، بلوغة شعب لماوري: **Aotearoa**، *نيوزيلاندا*) هو لعنوان ديال النشيد لوطني تاع بلاد نيوزيلاندا. هاد النشيد كان فلأصل قصيدة كتبها طوماس براكن فالسبعينات ديال لقرن 19 وركّب ليه جون جوزيف وودز التلحين فمسابقة اللي ربح فيها 10 ديال لݣينيات (فلوس قدام ديال لمملكة لمتحدة). عامين من بعد كتب طوماس هنري سميت النوسخة ديال لوغة لماوري. تعتامد النشيد ف1977.

## لكلمات

## مصادر


تصنيف:نيوزيلاندا
تصنيف:أناشيد وطنية رسمية
تصنيف:مقالات فيها مصدر و 3000 بايت
تصنيف:أرتيكلات فيهوم موشكيل بسباب عطاشة 3.1
سعيد التغماوي

**سعيد التغماوي** (تزاد ف 19 يوليو 1973)، ممتيل و كاتب سيناريو مغريبي (و عندو لجنسية لفرنساوية و لميريكانية)  من أهم لأدوار لي متل كانت فعام 1995 ف لفيلم لفرنسي "لكره" *La Haine* لي دار ليه لإخراج لمخرج لفرنساوي ماتيو كاصوڤيتش. التغماوي شارك ف بزاف د لأفلام ب نݣليزية، منهم فيلم تلاتة ملوك (1999) لي كان فيه دور لملازم سعيد، و شخصية عمر ف فيلم خائن.

## حياتو
تزاد سعيد التغماوي ف نواحي د سين سان دوني، وسط عائلة كبيرة حيتاش كان عندو سبعة د لخوت، و بضبط ربعا لخوت و تلاتة لخواتات. كانو والديه مهاجرين مغاربا و أصولهم أمازيغية ف مدينة الصويرة. خرج من لقرايا بكري باش يولي بوكسور، و نجح باش ياخد لمركز التاني ف لوزن ديالو ف فرانسا.

مشا فعام 1999 لمريكان. و ف عام 2008، و شد الجنسية لميريكانية.

## مصادر

تصنيف:مومتيلين د لأفلام مغاربا
تصنيف:مومتيلين د تلفازة مغاربا
تصنيف:زيادة 1973
تصنيف:ناس حيين
تصنيف:مومتيلين مغاربا د لقرن 20
تصنيف:مومتيلين مغاربا د لقرن 21
رمضان

تصغير|تصاور د لحوايج اللي مربوطة عنا مع رمضان

**رْمْضان** هو شّهر تّاسع ف شّهورا لهيجرية ف لإسلام، ؤ هو شهر مميز عند لمسلمين حيت كيصومو فيه ؤ كيحاولو ما فجهدهم باش يديرو لخير ؤ يصدّقو علا لفوقارا ؤ لمساكين، و ؤ كيجي موراه مباشرة لعيد صّغير.

## تصنيف ديال شّهر

شهر من شهورا لهجرية، ؤ تيجي من بعد شعبان، ؤ كيسالي يا إما ف 29 ؤلا 30، يلا كان لقمر ف مرحلة لهلال ف 29 من شهر كيسالي فيه، ؤ يلا جا ف ليوم 30 هيسالي ف لخَّرْ.

شهر إسلامي، عندو مْكانة خاصة عند لمسلمين.

## طقوس شّهر

كيتعملو بزاف ديال لحوايج لّي داخلين ف نطاق ديانة لإسلامية، ؤ من طّقوس دّينية ف هاد شّهر:

* رمضان (مياكلو مايشربو مايمارسو الجنس طول لفترة من طلوع لفجر حتال غروب شّمش)؛
* زّكاة الفطر وكتتسمى فـ لمغريب "لفطرة"، كتّصدّق ب مبلغ ل مؤسسة ؤلا محتاج؛
* لقراية د لقرآن بزاف كتر من أي وقت واحداخر.

### طقوس لمغاربة فرمضان
الطابلة ديال لمغاربة لمسلمين فرمضان ضروري مايكون فيها لحريرة و شباكية و ماكلات خرة.

## مزاود
* كونڤيرتيسور مابين التقويمات

## مصادر

 


تصنيف:لإسلام
تصنيف:شهورا د تقويم لهيجري
طوماس براكن

**طوماس براكن** (دجنبر 1843،إرلاندا - 16 فبراير 1898، دونيدين) هو شاعير وصحافي وسياسي نيوزيلاندي. هو اللي كتب النشيد لوطني ديال نيوزيلاندا "الله يحفض نيوزيلاندا"، وهو اللي بتاكر لعيبارة ديال "أرض الله" وطبّقها على بلادو. هاد الشاعر ربح لجايزة لكبيرة ديال لمجتمع لكاليدوني للشعر فأوطاݣو.

## حياتو
لواليدة ديالو مارݣاريت، ماتت ف1846 ولواليد ديالو طوماس مات ف1852. تصيفت لؤسطراليا باش يلحݣ على عمّو جون كيرنان فمدينة جيلونݣ، ڤيكطوريا وهو عندو فلعمر 12 عام.

فاللول مشا طوماس براكن باش يتعلم تافارماسيانيت، ومن موراها مشا يخدم فلفوارم وكان ݣزاز ديال الربيع وكسّاب. من موراها مشا كايقلّب على الدهب وكان مقابل واحد لحانوتة. فديك لوقت بدا كايكتب قصص على لمغامرات والنشاطات ديال الدهايبية اللي كانو فديك لوقت، وعلى لكسّابة ولخدّامة. دار الشركة ديال Thomas Bracken and Co اللي كانت كاتفرّق الجرنان ديال *Evening Herald* حتى جا بلاصتها جرنان *Globe* ف1890.

مشا فلبدية ديال 1869 لمدينة دونيدين فبلاد نيوزيلاندا، وتمّا فين تّنشر كتاب فيه ݣاع لقصايد لمخيّرين ديال لبلاد. وواخا كان خدّام ݣزاز ديال الربيع، بقا طوماس كايكتب وألّف كتاب *Flights among the Flax* اللي تلاحض فلأوساط الشعرية وخدا عليه لجايزة لكبيرة ديال لمجتمع لكاليدوني للشعر.

كان طوماس براكن سياسي وربح الرياسة ديال مدينة دونيدين من مورا مامات اللي قبل منّو، وبقا فيها حتّى تقاعد ف1887. مات طوماس براكن فالليلة ديال 16 فبراير 1898. تدفن فلمقبارة ديال دونيدين، وواحد لمنضر تمّا قريب تسمّى على سميتو.

## مصادر

تصنيف:شخصية نيوزيلاندية
تصنيف:زيادة 1843
تصنيف:وفيات 1898
تصنيف:زيادة 1841
تصنيف:مقالات فيها مصدر و 3000 بايت
تصنيف:زيادة ف عوام 1840
جون جوزيف وودز

**جون جوزيف وودز** (1849، طازمانيا - 9 يونيو 1934، نيوزيلاندا) كان معلّيم وملحّين نيوزيلاندي. تعرف فاش ربح منافسة ديال شكون غايصاوب اللحن ديال النشيد لوطني "الله يحفض نيوزيلاندا"، واللي هي قصيدة ديال طوماس براكن. كان جون جوزيف خدّام فلكيتابة لعامة ديال لمجليس دبلدية تواپيكا لشي 55 عام.

## مصادر

تصنيف:شخصية نيوزيلاندية
تصنيف:زيادة 1849
تصنيف:وفيات 1934
طوماس هنري سميت

**طوماس هنري سميت** (بالنݣليزية: Thomas Henry Smith) (22 نونبر 1824، النݣليز - 23 شنتبر 1907، أوكلاند) كان قاضي وشاعير نيوزيلاندي. تعرف بالطرجامة ديالو للنشيد ديال نيوزيلاندا "الله يحفض نيوزيلاندا" للوغة شعب لماوري، واللي كتبو تحت الطلب ديال لحاكم لعام دلمستعمارة تاع نيوزيلاندا جورج إدوارد ݣراي.

## اللول دحياتو
تزاد طوماس هنري سميت فالنݣليز. من مورا ماقرا، خدم فبيرو ديال التحفيض دلأرض. ف1842 مشا لنيوزيلاندا من مورا مادوّز تدريب فالشركة ديال ليحصاء دلأرض تاع نيوزيلاندا.

## مصادر

تصنيف:شخصية نيوزيلاندية
تصنيف:زيادة 1824
تصنيف:وفيات 1907
پيطاݣوراس

**پيطاݣوراس الصاموصي** (570 - 495 ق.م) هوا فيلسوف و عالم رياضيات يوناني، أسس لحركة الپيطاݣورية كيما معروف ب لمعادلة ديالتو لمشهورة مبرهنة پيطاݣوراس لي كاتقرّا بزاف ف لمدراسة. لمعلومات لي جاتنا عليه من كتوبا تكتبو من بعد قرون من لموت ديالو، و هادشي خلا أننا مايكونوش عندنا معلومات موتقة على أفكارو و خدمتو. تزاد ف ݣزيرة صاموص وسافر ل بزاف د لبلدان منها ليونان و مصر و يمكن تا لهند. ݣلس ف مستعمرة كروطون ليونانية ف طاليان تقريبا ف عام 530 ق.م. و تماك دار مدرسة ل مناقشة موضوعات فلسفية مختالفة بحال شنو كايوقع للروح منين كاتموت لكسدة.

كان كايهتم بزاف ف لمواضيع لعلمية و لماط و تا لموسيقا حيتاش بين لعلاقة بين شد ورخوة د السلك والنغمة لموسيقية لي كاتصيفطها فاش كاتورك عليها ف فترات منتاضمة، و كاتكون النتيجة سلّوم موسيقي هارموني.

## حياتو

تصغير|كلمات پيطاݣوراس ب خط ياقوت لمستعصمي
تافقو لمؤرخين هيرودوت، و إيسوقراطس و شي وحدين خرين ف لكتّاب لقدام بلي پيطاݣوراس تزاد ف صاموص. و هيا واحد لجزيرة ف شرق بحر إيجي. و طلقات شي هضرة بلي تنبؤو بيه فاش كانت حاملة بيه لواليدة ديالتو بلي غايتولد ليها دري غايكون زوين و حكيم، ؤ غايفيد لبشرية. و تدكر ف مصدر معطل بلي لواليدة ديالتو سميتها فيثاي. و تزاد ف عام 570 قبل لميلاد تقريبا.

كايقولو لبعض بلي پيطاݣوراس كان متزوج ب لفيلسوفة ثيانو من ݣزيرة كريت. وكان عندهم ولد سميتو تيلاوݣيس. وثلاثة د لبنات، (دامو، أريݣنوط، و ميا).

## مصادر


تصنيف:ماطيماتيسيان د ليونان لقديمة
تصنيف:فلاسفة يونانيين د لقرن 5 قبل لميلاد
تصنيف:وفيات ف عوام 490 قبل لميلاد
تصنيف:مقالات فيها مصدر و 3000 بايت
الأخ رشيد

**الأخ رشيد** (ب ) هو إعلامي مغربي مسيحي سميتو لحقيقية رشيد حمامي تزاد ف عام 1971 ف سيدي بنور ف لمغريب، (كان باه إمام و مات ف 2016). عتانق رشيد لمسيحية ف لبدية ديال شبابو حيت كان متأتر ب إداعة ف الراديو «مونتي كارلو-Monte Carlo» و خرج من المغرب ل قبرص و عاونوه أعيان الكنيسة حيت باه ماتقبلش بلي ولدو بدل دينو. ألف ربعة د لكتوبا كايدوي فيهم على دين لإسلامي وكان مقدم برنامج "سؤال جريء" على قناة الحياة المسيحية ولي كايدير فيها لمقارنة بين لمسيحية و لإسلام و كاينتاقدو، ودابا كايقدم برنامج "بكل وضوح" على قناة الكرمة و عندو قناة فليوتوب لي كايتلاحو فيها ݣاع لحلقات (من برنامج سؤال جريء تا لبرنامج بكل وضوح) سميتها "قناة الأخ رشيد Brother Rachid TV" وفايتة 300 ألف أبوني.

## حياتو

تزاد رشيد ف لمغريب ف فاميلة مسلمة محافضة وكبر ف دكالة. كان باه إمام. حفظ سدس د لقرآن فاش كان عندو ست سنين. قرا لقتيصاد ؤ لأنفورماتيك ف جامعة الحسن التاني ف الدار لبيضا. ف عام 1990، ؤ كان فعمرو تسعطاش لعام، تحول من الإسلام ل لمسيحية بعد ما درس لختيلافات بين هاد جوج ديانات بغرض باش يدافع على لإسلام ولكن خرج منو. فاش عرفوه والديه عتانق لمسيحية، جراو عليه من دار ومشا يعيش مع واحد لمبشر ولكن ضطر ف لخر يهرب من لمغريب. من بعد ما عرف بلي كتر من 30 مليون مغريبي (و حتا جزايري) ماكايفهموش لعربية (لفوصحة) لي تكتب بها لقرآن، ناض طرجم لقرآن بدارجة لمغريبية باش بزاف د لمسلمين يفهمو لقرآن و لكلمات ديالو، ويخرجو من دّين (كاينين ڤيديوات ف يوتوب كايشرح لقرآن ب دّاريجة).

## كتوبا
* 

## مصادر

## لمزاود

* سّيت رّسمي ديال الأخ رشيد
* قناة ديال الأخ رشيد على اليوتيوب

تصنيف:لمسيحية ف لمغريب
تصنيف:يوتوبر مغريبي
تصنيف:بيوغرافيا د رجال
تصنيف:كتاتبيا مغاربا د لقرن 21
تصنيف:ناس حيين
تصنيف:زيادة 1971
تصنيف:مقالات فيها مصدر و 3000 بايت
تصنيف:ناس تزادو ف سيدي بنور
سعيد بنجبلي

**سعيد بن جبلي** (مزيود ف 9 ماي 1979 ف ولاد فرج، توفى ف 2 أبريل 2025 ف بوسطن ف لميريكان) مدوّن و كاتب رأي و ناشط مغربي عندو إهتمام كبير ب حقوق الإنسان.

كان من بين لمؤسسين و أبرز لوجوه ف حركة 20 فبراير اللي دارت إحتجاجات ف 2011 ف المغرب و كان كايسيّر الصفحة د فيسبوك ديالها، عتابراتو مجلة إكسپريس الفرانساوية من بين أكتر 100 مغربي عندهم تأتير ف عام 2011. بشكل عام كان كيتّعتابر من أهم الشخصيات ديال لويب المغربي ف عوام 2010.

بنجبلي كان كيعاني من مرض تنائي القطب، و الصحة العقلية ديالو تدهورات فالسنوات لي قبل الموت ديالو، خصوصا بعدما هاجر للميريكان.

## حياتو
ف لبدية د عوام 2000، بنجبلي كان عضو ف شباب جماعة لعدل و لإحسان الصوفية، و كانو عندو مواقف سلفية. عندو ليصونس ف الهندسة الكيميائية و السوفتوير، و ديپلوم ف الدراسات الإسلامية من جامعة بوشعيب الدكالي ف مدينة الجديدة. بسباب النشاطات النقابية و الطلابية ديالو، تّعتاقل ل مدة 5 شهور و تّطرد من كلية الشريعة و القانون ف فاس، حيت كان قاد لإحتجاجات الطلابية ضد التخلي على مجانية التعليم.

بنجبلي بدا التدوين ف أنتيرنيت ف 2005. كان عضو مؤسس ديال جمعية المدونين المغاربة و تّنتاخب رئيس ديالها ف الجمع لعام اللول لي تدار ف 4 أبريل 2009، و عضو مؤسس ديال إتحاد المدونين العرب ف 2010 و كان مسؤول إعلامي ديالو.

ف 2011، علن بنجبلي بلي مابقاتش عندو علاقة مع جماعة لعدل و لإحسان، و بلي هوّ مسلم عادي و ماشي إسلامي. بعدما هاجر للميريكان، ڭال بلي خرج من لإسلام. ف كتابو "صورة الله في القرآن والسنة" لي بان ف معرض الدارلبيضا، شرح بنجبلي لمواقف ديالو على لأساس ديال لأحاديت النبوية، التصورات ديال لمداهب الإسلامية، لأحدات التاريخية و التأمّلات ديالو.

بعدما هاجر للميريكان، لوضعية الصحية د بنجبلي خيابت.

### لوفاة ديالو
على حساب مصادر صحافية، توفى سعيد بنجبلي منتاحر بعد معاناة معا مرض لبيپولير (تنائي لقطب). قبل ما يموت خلّا برية د لوداع لي تنتاشرات ف فيسبوك، لي ڭال فيها بلي مرض لبيپولير هوّ لي قتلو، و بلي بغى لڭسدة ديالو تّحرق، حيت ماخلاش مقدار كافي د لفلوس باش يدّيو لڭسدة ديالو للمغريب و يدفنوه. ف هاد لبريّة طلب السماحة من عائلتو، مراتو و ولدو الصغير.

ف 9 أبريل 2025، وصلات لڭسدة ديالو للمغريب، ب مجهود من مراتو، و تدارت ليه ڭنازة و تّدفن ف ولاد فرج، لموضع فين تزاد.

## لأفكار ديالو
ف واحد التصريح، ڭال بنجبلي بلي ختار التدوين حيت لميديا التقليدية ماغاديش تقبل باش تنشر لأفكار ديالو. و ڭال بلي ماكيعتابرش راسو "ملحد" ولّا "ربوبي"، و بلي كيرفض ببساطة لإيمان ب شي حاجة لي "ماعندهاش دليل" على حساب لقول ديالو.

بنجبلي عاود ڭال على راسو بلي راه نبي، و ڭال بلي "كولشي حمق، ولايني كانحاولو نخبيو لحماق ديالنا... خليه يبان. أغلبكم ماكيزعموش يخليو الناس يشوفو لحماق لي فيهم، وخا كاينين شي وحدين زاعمين. (نتا) ماتقدرش يواجه لمجتمع ب عيوبك، و أنا كانواجه لمجتمع ب عيوبي، ب الصلعة ديالي، و سناني لمعوّجين، و جبهتي و لهجتي، و لوغتي و نقائصي. عندي الزعامة حيت ماعندي مانخسر، و يلا عندي مانخسر غادي نخسرو... لعام لي فات ولاو عندي متابعين لي بغاو يردوني مفكر و فيلسوف فا خرجت ليهم من الجنب و وليت نبي، حيت ماشي نتوما لي غادي تردوني فيلسوف ولّا مفكر، و ماكيهمنيش هادشي. بغيت نكون هبيل."

## أعمال ديالو
* 
* مدونة "تحية نضالية" ف لأرشيڤ
* مدونة "جبليس" ف لأرشيڤ

## شوف تا
* هشام نوستيك
* شريف جابر
* الأخ رشيد

## مصادر

تصنيف:إلحاد
تصنيف:يوتوبر مغريبي
تصنيف:بيوغرافيا د رجال
تصنيف:زيادة 1979
تصنيف:وفيات 2025
تصنيف:ناس تزادو ف ولاد فرج
تصنيف:ملحدين مغاربا
شريف جابر

**شريف جابر عبد العظيم بكر** (تزاد ف 10 فبراير 1993 ف مصر) ومشهور ب **شريف جابر**، هوا يوتوبر ومدون و ناقد ديني (خصوصا لإسلام) مصري.

## حياتو
شداتو السلطات لمصرية نهار 27 أكتوبر 2013 و تاهماتو ب لإلحاد. و ڭالت بلي راه فات حدودو على لإسلام، و بلي كايهدد الأمن القومي لمصري بسباب داكشي لي تايدير. و عتابرات السلطات لمصرية بلي هادشي إجرام و خاصو يتعاقب، و ما خرج من لحبس حتى دفع غرامة و قال بلي عدبوه فلحبس. و عوتاني تشد نهار 2 ماي 2018 و تقريبا بنفس التهم باش تشد لمرة اللولة (تهمة مخالفة لأراء ديالو للقانون). ومن بعد مادازت شهرين لي غبر فيها، لمتابعين ديالو تقلقو فيها حيت تشد غي حيت عبر على رأي ديالو. و موراها لاح جابر ڤيديو ف بدية د شهر يوليوز 2018 بعنوان "قصة ملحد مسجون" ڭال بلي راه خرج  من لحبس و دوى على كيفاش دوز لحبس و بلي هادشي راه ضلم.
[تصغير|[مينا أحادي دعات للتضامن معا شريف جابر ف 26 يوليوز 2019 (ب لألمانية)]]
ف قناة جابر ف ليوتوب (سميتها: Sherif Gabir) عندو فيها كتر من تلتميا ألف أبوني وكتر من ستا وعشرين مليون مشاهدة. شارك ف منتدى الإعلام العالمي ف عام 2016 ف مدينة بون لألمانية و بان ف مناظرة على برنامج مشهور "شباب توك" ف قناة دويتشه ڤيله، و دابا باقي تايلوح ڤيديوات ف قناتو بعض لمرات كايخدم سخرية و بعض لمرات كايكون بجدية باش كاينتاقد الدين لإسلامي.

## مصادر

## لمزاود
* لموقع الرسمي ديال شريف جابر

تصنيف:إلحاد
تصنيف:يوتوبر مصري
تصنيف:بيوغرافيا د رجال
تصنيف:زيادة 1993
تصنيف:ناس حيين
لجمعية لمغريبية د حقوق لإنسان

**لجمعية لمغريبية د حقوق لإنسان** (بلأمازيغية: **ⵜⴰⵎⵙⵎⵓⵏⵜ** **ⵜⴰⵎⵖⵔⵉⴱⵉⵜ ⵏ ⵉⵣⴻⵔⴼⴰⵏ ⵏ ⵓⴼⴳⴰⵏ**، ب لفرانساوية: **AMDH**)، ولاّ لجمعية لمغربية د حقوق بنادم، هي جمعية مغريبية مستاقلة تأسسات نهار 24 يونيو 1979، و لهدف ديالها هو تدافع على حقوق لإنسان و لحقوق لفردية ف لبلاد. لجمعية عندها 96 فرع مقسومين على 10 د لجهات، و مسجلين عندها كتر من 12000 عضو ف لمجموع. لجمعية عندها صفة ديال لمنفعة لعامة خداتها ف عام 2000، و داخلة مع لفيديرالية الدولية د حقوق لإنسان.

من 2007 ل 2013 كانت خديجة الرياضي هي الرئيسة د لجمعية. الرئيس من 2019 لدابا هو عزيز غالي.

## لأهداف
لأهداف د لجمعية لمغربية د حقوق لإنسان هي تدافع على لحقوق و لحريّات لأساسية اللي مقيّدة ف الدستور د لمغريب و ف لبيان لعالمي د لحقوق د بنادم. من بين لحقوق اللي كادّافع عليها لجمعية:
* لحق ف محاكمة عادلة
* لحق ف لحرية د التعبير
* لحقّ د لحباسة ف التطبيب و ف ضروف مزيانة د لحبس
* لحق ف التنظيم د جتماعات

## مصادر

## لمزاود
* لموقع ديال لجمعية لمغربية لحقوق لإنسان

## شوف تا
* لهيلال لحمر لمغريبي

تصنيف:حقوق لإنسان
تصنيف:مؤسسات مبازيين ف لمغريب
تصنيف:مقالات فيها مصدر و 3000 بايت
تصنيف:تأسيسات د 1979 ف لمغريب
طبون

[تصغير|لقطة من مسرحية ''[ديالي (مسرحية)|ديالي*]]
*'طّبّون** هوّا مصطلح زنقاوي مغريبي كيتّقصد بيه ل[[بشتير]] ؤلا لعضو تّناسلي د [[مرا|لمرا]]، ؤ هوّا من أقبح سّبّات لّي كاينين ف لقاموس زّنقاوي لمغريبي.

== لأصل د لكلمة ==

هاد لمصطلح يقدر يكون لأصل ديالو من [[لعربية]] **' (شوف طبون) لي كاتعني حفرة سخونة فين كاتكون لعافية د الطياب. عند التوانسا "طابون" نوع د لخبز. "طبون" عندو موقابيلات خرين ب الداريجة، لبعض منهوم زنقاوي بحال *تفوش*، *تينة* و *حتون*، و لبعض لاخور مقبول كتر ف لهضرة لعادية بحال *حجر*.

كلمة "تينة" جات من لعربية و كاتعني "مؤخرة". و حتون، حتشون ؤلا حتنون جات من لأمازيغية ''أحتشون".

## تخدام
بزاف د لعيبارات د سّبان ف دّاريجة كيتركّبو ب ستيعمال هاد لكلمة. تّخدام ديالها ف إطار عومومي، سيرتو ف تّلفازة ؤلا لإعلام بشكل عام كيتّعتابر طابو، بحال بزاف د لكلمات زّنقاويين لخرين، ولاكين بعض لأعمال لأدابية ؤ لمسراحية ف لمغريب، حاولات تكسر هاد طّابو، ؤ تخدّمو سوا ف لعناوين ؤلا ف نّص ديالها. بحال مسرحية "ديالي" من إخراج لفنانة لمغريبية نورية بن براهيم ؤ تمتيل فرقة أكواريوم، لي تشهرات ب سميت "الطبون ديالي". لمشاركين ف هاد لمسرحية تعرّضو ل سّبّان ؤ تّهديدات بعدما تعرضات على لخشبة ف يونيو 2012.

## مصادر

تصنيف:سبان ف داريجة
تصنيف:مقالات فيها مصدر و 3000 بايت
تصنيف:بشتير
ڤاجينة

تصغير|تصويرة مقرّبة ديال لڤاجينة
**لڤاجينة** (ب نݣليزية **Vagina**) هيّا پارتية عضلية مطّاطة كاينة لداخل ديال لجهاز تّناسلي نّتوي.

## سّمية
كلمة *ڤاجينة * موخودة من لّاتينية ، كيما خداوها لوغات ؤروپيين بحال لفرانساوية ؤ نّݣليزية، ب عتيبار بلي بحال كيما ف دّاريجة، لكلمة لأصلية ف هاد لّوغات كاتكون زنقاوية ؤ قبيحة.

## مصادر


تصنيف:أناطوميا
أديس أبابا

**أديس أبابا** (كاتكتب **أديس أبيبا** ف لهيئة الإتيوپية ف لخرائط دياولها) تأسسات ف عام 1886، و كاتعني بالأمهرية هيا زهرة لجديدا. (ف للوغات الإتيوپية بحال الجعزية: **ኣዲስ** **ኣበባ**) وهيا لعاصيمة د إتيوپيا و ليتيحاد ليفريقي، و هيا أكبر مدينة ف إتيوپيا، فيها 2.738.248 واحد على حساب تعداد السكان فعام 2007. كاين لي تايقول عليها بلي هيا عاصمة أفريقيا ؤلا "العاصمة الأفريقية". لمدينة كايسكن فيها ناس من بزاف د لمناطق من إتيوپيا و مخلطا لدرجة فيها 80 جنسية و 80 لوغة كيدويو بيها و كاينتاميو لبزاف د لطوائف الدينية. كاتواجد أديس أبابا على علو د 2,300 ميترو، لي كايخليها خامس أعلى عاصمة ف لعالم.

## مصادر


تصنيف:عواصم ديال بلدان
تصنيف:مدون د إتيوپيا
تصنيف:إتيوپيا
تصنيف:دول مدون
تصنيف:تأسيسات د 1886 ف إتيوپيا
نايروبي

**نايروبي** هيا عاصيمة د كينيا، و أكبر مدينة تماك، وكايسكن فيها 3,138,295 واحد على حساب ليحصائيات تدارت ف 2009 . تخادت سمية د نيروبي من لوغة لماساي و بضبط من كلمة "إنكارا نايروبي" ولي تاتعني (بلاصا لي كايكون فيها لما لبارد)، وتشهرات لمدينة بسميت "لمدينة لخضرا تحت الشمش"، و فجناب د لمدينة كاين لبني لعصري بحال لڤيلات و ديورا كلاص.

## مصادر


تصنيف:عواصم ديال بلدان
تصنيف:مدون د كينيا
تصنيف:تأسيسات د 1899 ف إفريقيا
أونو

**أونو** هيا لعبة د لكارطات مشهورة ف لعالم كايلعبوها جوج د ناس و لا كتر. أونو (**UNO**) الأصل ديالها من لميريكان و لكن كلمة أونو كاتعني "واحد" بلوغة صبليونية و طاليانية.

شركة ماتيل هيا لي تاتصوب لكارطات د لأونو بدات فعام 1992. و لقوانين د للعبة ماصعيباش دغيا كايتعلمو ليها ناس.
تصغير|كارطا ديال أونو (فواقيع)

## لكارطات

تصغير|ݣاع لكارطات ديال أونو
* من 0 تال 9
* ݣاع لكارطات معاودين جوج دلمرات من غير 0
* هز 2
* هز 4 و نبدل لون لي بغيت
* نبدل لون
* قلب ضورا
* وقف
*

## ألوان
لخضر، لحمر، صّفر، زّرق

## هز 2
إلا لاح لاعب كارطا د "هز 2" كايهز لي نوبتو جايا 2 كارطات ولكن إلا كان تا لي نوبتو جايا عندو كارطا "هز 2" كايقدر يحطها و غايهز لي نوبتو جايا 4 د لكارطات و كاتبقا غاديا هاكا.

## هز 4 (و نبدل لون)
إلا لاح لاعب كارطا د "هز 4" كايهز لي نوبتو جايا 4 لكارطات ولكن إلا كان تا لي نوبتو جايا عندو "هز 4" كايقدر يحطها و يبدل لون و غايهز لي نوبتو جايا 8 و كاتبقا غاديا هاكا.

يمكن تحط كارطا "هز 4" فوق من كارطا "هز 2" و يعتق لاعب راسو و لكن مايمكنش تحط كارطا "هز 2" فوق من "هز 4" حيتاش 4 صحح من 2.

## بدل لون
كايحط لاعب لكارطا "بدل لون" و يبدل ل لّون لي بغا.

## قلب ضور
إلا حط لاعب لكارطا قلب ضورا ( كايكونو جوج حالات).

إلا كانو كتر من جوج د لعابا و كان نوبا لي جايا من ليمن كاتقلب و كاتولي من ليسر (يعني لي حط لكارطا قبل من تحط لكارطا قلب ضورا) و هيا غاديا بحال هاكا.

إلا كانو غي جوج لعابا و حط لاعب لكارطا د قلب ضورا كايعاود يلعب حيتاش كاترجع لي نوبا.

## وقف
إلا حط لاعب كارطا وقف خاص لي نوبتو جايا يوقف و ما يدير والو و ماعندوش لحق يحط فوق من كارطا وقف ب كارطة وقف آخرا ( يعني كايتبنج أنهو يدير آيا حاجة) و حتى الا كانو غي جوج لعابا كايوقف و كايعاود يلعب لي حط كارطا وقف.

## طريقة كفاش كاتلعب
كايفرقو لݣاع لعابا 7 د لكارطات و كاتحط ف وسط لقاعة كارطا وحدا و باينا للعابة و خاص يتحط نفس لون ؤ لا نفس رقم د لكارطا وإلا مالقا مايحط كايهز كارطا وحدا من كارطات دسوكور و يقدر يحطها الا كانت مناسبة و خاص تقول أونو قبل ماتحط لكارطا قبل لخرا و إلا حصلوك أنك حطيتي لكارطا قبل لخرا بلا ماتقول أونو كاتهز بزز 2 كارطات و الا بغيتي تربح خاص تخوي لكارطات كاملين من إيديك نتا لول .

## مصادر


تصنيف:لوعاب د لكارطة
تصنيف:لوعاب
تصنيف:ترفيه
تصنيف:مقالات فيها مصدر و 3000 بايت
فن د روايس

تصغير|الريباب للي كايستعملو الروايس.

**روايس** ؤلا **فن** **تيرويْسا** (بتشلحيت**: ⵜⵉⵕⵕⵓⵢⵚⴰ**) هيا واحد لموڤمو مزيكي و شيعري بلدي بان فبلاد سوس فوسط لمغريب و اللي كايتسما لهيه ب **أمارݣ ن الروايس**، هاد النوع من لغنا زداهر فلقرن عشرين ولايني على ماتقال أمارݣ بان من عصور غابرة واخا ماكاين حتا شي آتر علا ؤصولو ولاّ لوقيتة بالضبط اللي بان فيها.

حݣا، هاد لفن لفريد كايدوي على شلا مواضيع اللي خلاتنا نفهمو ولا علقليل تكون عندنا تخميمة على كيفاش سواسا كانو كايفكرو فداك الزمان. أمارير (مول أمارݣ) ؤلا الرايس ماكانش غير كايوصف ولا كايعاود لخبّير ولا كايعبر على حواسو ولايني كان كايعطي حتا النصايح و كايكومونطي على وقايع زمانو، خلاص كانت فلسافة بلمعنة دلكلمة. فلغالب، أمارݣ كايتلعب فالدواور اللي كاينين فݣاع سوس شوف حتا السواحي دلمدون لقدام لقراب لهاد لبلايص بحال الساحة ديال جامع لفنا فمراكش و الساحة ديال أساراݣ فتارودانت، و بلا مانساو تيزنيت اللي عطات الرايس الحاج بلعيد اللي كايتعتابر هوا لقيدوم ديال هاد لفن. أمارݣ دالروايس معا لآلة دالريباب ولاو بصاح رشمة أولّا رمز تاقافي ديال سوس. دابا هاد لغنا زاد تطور ؤ ولّاو ݣاع روايس مجموعين على شكل ديال سمفونيات و كاتسما ب "ألموݣار ن الروايس"، زعما لملݣا د الروايس.

## الروايس لمعروفين اللي كايلعبوه

### الروايس اللوالا لي مشهورين
* الرايس الحاج بلعيد
* الرايس بودراع
* الرايس بوبكر أنشاد
* الرايس بوبكر أزعري

### أشهر الروايس ف لخمسينات و الستينات
* عمر واهروش
* أحمد أمنتاݣ
* محمد الدمسيري
* سعيد أشتوك
* الحاج المهدي بن مبارك
* رقية الدمسيرية

### أشهر روايس من مورا التمانينات
* لحسين الباز
* فاطمة تبعمرانت
* حسن أرسموك
* صالح الباشا

## شوف حتا

* تشلحيت
* أدب تشلحيت
* سهل سوس

## مصادر

تصنيف:لموسيقا
تصنيف:شيعر
تصنيف:موسيقا مغريبية
تصنيف:مقالات مافيهاش مصدر و فايتة 3000 بايت
تصنيف:ستيل د لمزيكة ف لمغريب
كاردانو

**كاردانو** (ب نّݣليزية **Cardano**، تّيكر **ADA**) پلاطفورم عامة د لبلوكتشيين لامركزية ؤ ب مصدر محلول تختارعات ف 29 شتنبر 2017 من طرف تشارلز هوسكينسون.

كاردانو مبازية علا طّيكنولوجيا د لپروڤ د لميزة، كتستعمل ف تطبيقات ديال كونطرات دّكية ؤ مطلوقة ب ترخيص د إم آي تي ؤ ترخيص د سوفتوير أپاتشي ڤيرسيون 2.0. لبيع ؤ شّرا ديال هاد لعملة كيطرا ف سيتات بحال إيطورو ؤ باينانس.

## مصادر

تصنيف:كريپطوصولدي
تصنيف:مقالات زادهوم داريجابوت
تصنيف:بلوكتشيين
تصنيف:تأسيسات د 2017 ف سويسرا
بيتكونيكت

**بيتكونيكت** (ب نّݣليزية **Bitconnect**، تّيكر **BCC**) كريپطوعملة سكامية تدارت ف 15 فبراير 2016 من طرف ساتيش كومبهاني. شّركة لي كانت مسيّرة هاد لكريپطوصولدي ؤ لمؤسس ديالها تعرّضو ل موتابعات قانونية ب تهمة د تّقوليب لمالي.

بيتكونيكت كانت مبازية علا طّيكنولوجيا د لپروڤ د لميزة، تّطوير ديالها دّار ب سي++ ؤ كانت مطلوقة ب ترخيص د إم آي تي. لپروجي تسد ف 16 يناير 2018.

## مصادر

تصنيف:كريپطوصولدي
تصنيف:مقالات زادهوم داريجابوت
تصنيف:بلوكتشيين
نيو

**نيو** (ب نّݣليزية **NEO**، تّيكر **NEO**) پلاطفورم د لبلوكتشيين لامركزية ؤ ب مصدر محلول تختارعات ف 2014 من طرف دا هونݣفي ؤ إيريك جانݣ.

نيو مبازية علا طّيكنولوجيا د لپروڤ د لميزة، بلوكتشيين ؤ لكونطرات دّكية ؤ مطلوقة ب ترخيص د إم آي تي. لبيع ؤ شّرا ديال هاد لعملة كيطرا ف سيتات بحال بيتيفيكس، إيطورو ؤ باينانس.

## مصادر

تصنيف:كريپطوصولدي
تصنيف:مقالات زادهوم داريجابوت
تصنيف:بلوكتشيين
كوداككوين

**كوداككوين** (ب نّݣليزية **KodakCoin**) كانت كريپطوعملة تختارعات ف 01 يناير 2018 من طرف شركة كوداك ؤ شركة رايد.

كوداككوين مبازية علا طّيكنولوجيا د بلوكتشيين، كان لغراض ديالها باش تّستعمل ف تطبيقات ديال لمجال د لفوطوݣرافيا ؤ خدات لإلهام ديالها من إثيريوم. لپروجي تسد ف 2020 من بعد ما بان ل شركة كوداك ديال لفوطوݣرافيا بلّي ماغادي فين.

## مصادر

تصنيف:كريپطوصولدي
تصنيف:مقالات زادهوم داريجابوت
تيذر

**تيذر** (ب نّݣليزية **Tether**، رّمز **₮**، تّيكر **USDT**) كريپطوتابتة مربوطة معا دّولار لميريكاني تختارعات ف 1 نونبر 2015 من عند ج. ر. ويليت، بروك پيرس ؤ كريݣ سيلارز.

لبيع ؤ شّرا ديال هاد لعملة كيطرا ف سيتات بحال باينانس ؤ كوينبييز.

## مصادر

تصنيف:كريپطوصولدي
تصنيف:مقالات زادهوم داريجابوت
تصنيف:بلوكتشيين
تصنيف:تأسيسات د 2014
تيزوس

**تيزوس** (ب نّݣليزية **Tezos**، رّمز **ꜩ**، تّيكر **XTZ**) ريزو ديال لبلوكتشيين مبني علا لپيرتوپير، ب مصدر محلول تختارعات ف 03 غشت 2014 من طرف آرثر ؤ كاثلين برايتمان.

تيزوس مبازية علا طّيكنولوجيا د لپروڤ د لميزة، كتستعمل ف تطبيقات ديال كونطرات دّكية، تّطوير ديالها دّار ب لّونݣاج ؤكامل، مطلوقة ب ترخيص د إم آي تي ؤ خدات لإلهام ديالها من زيكاش، إيثيريوم ؤ مونيرو. لبيع ؤ شّرا ديال هاد لعملة كيطرا ف سيتات بحال باينانس، كوينبييز ؤ كراكن.

## مصادر

تصنيف:كريپطوصولدي
تصنيف:مقالات زادهوم داريجابوت
تصنيف:بلوكتشيين
ستيم

**ستيم** (ب نّݣليزية **Steem**، تّيكر **STEEM**) سيت ديال لبلوݣاج ؤ صوشل ميديا كيجازي لمستخدمين ديالو علا زّيادة ؤلا تّعديل ديال لمحتوى، ب كريپطوعملة ب نفس سّمية تختارعات ف 24 مارس 2016 من طرف شركة ستيميت.

ستيم مبازية علا طّيكنولوجيا د لپروڤ د لميزة ؤ بلوكتشيين، تّطوير ديالها دّار ب سي++ ؤ مطلوقة ب ترخيص د إم آي تي.

## مصادر

تصنيف:كريپطوصولدي
تصنيف:مقالات زادهوم داريجابوت
إيوطا

**إيوطا** ؤلا **ميوطا** (ب نّݣليزية **IOTA**، تّيكر **IOTA** ؤلا **MIOTA**) هيّا كريپطوعملة تختارعات ف 11 يونيو 2016 من طرف داڤيد سونستيبو، دومينيك شينر، سيرݣي إيڤانتشيݣلو ؤ سيرݣي پوپوڤ.

إيوطا مبازية علا طّيكنولوجيا د لكناش لموزع من نوع *تانݣل*، كاتستعمل ف تطبيقات ديال لأنترنيت د لحاجات، مطلوقة ب تّرخيص لعمومي صّغير د ݣنو ؤ خدات لإلهام ديالها من بيتكوين. لبيع ؤ شّرا ديال هاد لعملة كيطرا ف سيتات بحال إيطورو ؤ باينانس.

سّمية ديال إيوطا جات من لحرف ليوناني إيوطا.

## مصادر

تصنيف:كريپطوصولدي
تصنيف:مقالات زادهوم داريجابوت
بيتكوين كاش

**بيتكوين كاش** (ب نّݣليزية **Bitcoin Cash**، تّيكر **BCH**) فورك ديال لبيتكوين تختارعات ف 01 غشت 2017.

بيتكوين كاش مبازية علا طّيكنولوجيا د بلوكتشيين، تّطوير ديالها دّار ب سي++ ؤ خدات لإلهام ديالها من بيتكوين. لبيع ؤ شّرا ديال هاد لعملة كيطرا ف سيتات بحال باينانس ؤ كوينبييز.

## مصادر


تصنيف:كريپطوصولدي
تصنيف:مقالات زادهوم داريجابوت
تصنيف:بيتكوين
تصنيف:تأسيسات د 2017
فايلكوين

**فايلكوين** (ب نّݣليزية **Filecoin**، رّمز **⨎**، تّيكر **FIL**) سيستيم د لخلاص ديجيطالي ؤ كريپطوعملة ب مصدر محلول تختارعات ف 15 يوليوز 2014 من طرف خوان بينيت.

فايلكوين مبازية علا طّيكنولوجيا د لبروڤ د لبلاصة ؤ بلوكتشيين ؤ كتستعمل ف تطبيقات ديال سيستيم د لفيشيات. لبيع ؤ شّرا ديال هاد لعملة كيطرا ف سيتات بحال كوينبييز.

## مصادر

تصنيف:كريپطوصولدي
تصنيف:مقالات زادهوم داريجابوت
بيتكوين ݣولد

**بيتكوين ݣولد** (ب نّݣليزية **Bitcoin Gold**، تّيكر **BTG**) فورك ديال لبيتكوين تدار ف 24 أكتوبر 2017.

بيتكوين ݣولد مبازية علا طّيكنولوجيا د لبروڤ د لخدمة، بلوكتشيين ؤ لپيرتوپير، تّطوير ديالها دّار ب سي++ ؤ كيوت، مطلوقة ب ترخيص د إم آي تي ؤ خدات لإلهام ديالها من بيتكوين.

رّيزو ديال بيتكوين ݣولد عانا من جوج د لهجمات د 51% ف ماي 2018، ؤ ف يوليوز 2020.

## مصادر

تصنيف:كريپطوصولدي
تصنيف:مقالات زادهوم داريجابوت
تصنيف:بيتكوين
تصنيف:كريپطولوجيا
تصنيف:فلوس
تصنيف:صولدي
پيطرو

**پيطرو** ؤلا **پيطرومونيدا** (ب نّݣليزية **petro**، رّمز **₽**، تّيكر **PTR**) كانت كريپطوعملة تختارعات ف 20 فبراير 2018 من طرف لحكومة د ڤينيزويلا. لپروجي تسد ف 1 غشت 2018.

پيطرو تعلن عليه ف دجنبر 2017، ؤ كان مفترض بلي غادي يكون مدعوم ب لپيطرول ؤ لمعادن ديال ڤينيزويلا، ؤ لغرض منو كان باش يفانتي لعقوبات لقتيصادية لّي فرضاتها لميريكان.

## مصادر

تصنيف:كريپطوصولدي
تصنيف:ڤينيزويلا
تصنيف:مقالات زادهوم داريجابوت
تصنيف:تأسيسات د 2018 ف ڤينيزويلا
ڤورج

**ڤورج** (ب نّݣليزية **Verge**، تّيكر **XVG**) هيّا كريپطوعملة تختارعات ف 2014 من طرف جاستن سونيروك.

ڤورج مبازية علا طّيكنولوجيا د لبروڤ د لخدمة.

## مصادر

تصنيف:كريپطوصولدي
تصنيف:مقالات زادهوم داريجابوت
إيثيريوم كلاسيك

**إيثيريوم كلاسيك** (ب نّݣليزية **Ethereum Classic**، تّيكر **ETC**) هيّا كريپطوعملة تختارعات ف 30 يوليوز 2015 من طرف ڤيطاليك بوتيرين ؤ ݣاڤين وود.

إيثيريوم كلاسيك مبازية علا طّيكنولوجيا د لبروڤ د لخدمة، بلوكتشيين ؤ لحساب لموزّع، كتستعمل ف تطبيقات ديال كونطرات دّكية، تّطوير ديالها دّار ب سي++، راست ؤ ݣو ؤ مطلوقة ب تّرخيص لعمومي صّغير د ݣنو. لبيع ؤ شّرا ديال هاد لعملة كيطرا ف سيتات بحال باينانس ؤ كوينبييز.

## مصادر

تصنيف:كريپطوصولدي
تصنيف:مقالات زادهوم داريجابوت
تصنيف:بلوكتشيين
تصنيف:إيثيريوم
طرون

**طرون** (ب نّݣليزية **TRON**، تّيكر **TRX**) سيستيم د تّشغيل ؤ كريپطوعملة تختارعو ف 01 يوليوز 2017 من طرف جاستن سون. مطلوق ب تّرخيص لعمومي صّغير د ݣنو. لبيع ؤ شّرا ديال هاد لعملة كيطرا ف سيتات بحال بيتيفيكس ؤ إيطورو.

## مصادر

تصنيف:كريپطوصولدي
تصنيف:مقالات زادهوم داريجابوت
تصنيف:بلوكتشيين
فيرو

**فيرو** ؤلا **زيكوين** (ب نّݣليزية **Firo** ؤلا **Zcoin**، تّيكر **FIRO**) هيّا كريپطوعملة تختارعات ف 28 شتنبر 2016 من طرف پورامين إينسوم.

واحد من لأهداف ديال هاد لمشروع د لكريپطو هوّا باش تحافض علا لخصوصية بشكل كبر، تّطوير ديالها دّار ب سي++، پايثون، ݣو، جاڤاسكريپت ؤ لونݣاج سي، مطلوقة ب ترخيص د إم آي تي ؤ خدات لإلهام ديالها من بيتكوين.

## مصادر

تصنيف:كريپطوصولدي
تصنيف:مقالات زادهوم داريجابوت
تشيينلينك

**تشيينلينك** (ب نّݣليزية **Chainlink**، تّيكر **LINK**) هيّا كريپطوعملة تختارعات ف 2017 من طرف سيرݣي نازاروڤ، آري جوويلز ؤ ستيڤ إيليس.

تشيينلينك مبازية علا طّيكنولوجيا د بلوكتشيين، تّطوير ديالها دّار ب صوليديتي ؤ ݣو ؤ مطلوقة ب ترخيص د إم آي تي. لبيع ؤ شّرا ديال هاد لعملة كيطرا ف سيتات بحال كوينبييز.

## مصادر

تصنيف:كريپطوصولدي
تصنيف:مقالات زادهوم داريجابوت
تصنيف:بلوكتشيين
داي

**داي** (ب نّݣليزية **Dai**، تّيكر **DAI**) كريپطوتابتة مربوطة معا دّولار لميريكاني تختارعات ف 18 دجنبر 2017 من طرف مؤسسة د ميكيرداو (MakerDAO).

داي مبازية علا طّيكنولوجيا د لكونطرات دّكية، تّطوير ديالها دّار ب صوليديتي ؤ خدات لإلهام ديالها من إيثيريوم. لبيع ؤ شّرا ديال هاد لعملة كيطرا ف سيتات بحال كوينبييز.

## مصادر

تصنيف:كريپطوصولدي
تصنيف:مقالات زادهوم داريجابوت
تشيا

**تشيا** (ب نّݣليزية **Chia**، تّيكر **XCH**) هيّا كريپطوعملة تختارعات ف 2017 من طرف برام كوهين.

تشيا مبازية علا طّيكنولوجيا د لبروڤ د لبلاصة ؤ بلوكتشيين، كتستعمل ف تطبيقات ديال حفض طّاقة ف تّعدين ؤ تّطوير ديالها دّار ب سي++، پايثون، جاڤاسكريپت ؤ لونݣاج سي.

## مصادر

## شوف تا
* ريپل

تصنيف:كريپطوصولدي
تصنيف:مقالات زادهوم داريجابوت
نييمكوين

**نييمكوين** (ب نّݣليزية **Namecoin**، رّمز **ℕ**، تّيكر **NMC**) هيّا كريپطوعملة تختارعات ف 16 شتنبر 2009 من طرف ڤينسنت دورهام.

نييمكوين مبازية علا طّيكنولوجيا د لبروڤ د لخدمة، تّطوير ديالها دّار ب سي++، مطلوقة ب ترخيص د إم آي تي ؤ خدات لإلهام ديالها من بيتكوين.

## مصادر

تصنيف:كريپطوصولدي
تصنيف:مقالات زادهوم داريجابوت
تصنيف:سيسطيم تاع سميات الضومينات
ريپل

**ريپل** (ب نّݣليزية **Ripple**، تّيكر **XRP**) سيستيم د لخلاص ؤ تّبادل د لعملات تختارعات ف 2012 من طرف مختبر د ريپل.

تّطوير ديالها دّار ب سي++ ؤ مطلوقة ب تّرخيص د لكونصورتيوم د سّيستامات د لأنترنيت.

## مصادر

## شوف تا
* تشيا


تصنيف:كريپطوصولدي
تصنيف:مقالات زادهوم داريجابوت
درهم مغريبي

[تصغير|50 درهم قديمة مصورة قدام [قصبة أمريديل لّي كاينة ف ديك 50 درهم]]
**دّرهم** (ب لأمازيغية **ⴰⴷⵔⵀⵎ**) هوا لعملة رّسمية لي معتامدها لمغريب من عام 1959، ؤ كايكون ف دّرهم لمغريبي 100 سانتيم (كيتسما حتا فرانك) ؤلا 20 ريال. ؤ دار سّكة لي كاينا ف الرباط هيا لي كاتعطي ل بنك لمغريب لوراق د لفلوس و شّقفات، ؤ لي تاهيا كاتعاود تصيفطها ل ݣاع لأجونصات لبنكية لمغريبية.

سيعر الصرف ديال الدرهم لمغريبي كيتحدد ف بانضة ديال التقلبات ديال 5 ف المية مقارنة مع سيعر مركزي كيحددو بنك لمغريب، على ساس سلة ديال الصولدي كتكون من 60% د لقيمة د اليورو و 40% د لقيمة د الدولار لميريكاني.

## شوف حتا

* درهم

## مصادر

تصنيف:صولدي
تصنيف:قتيصاد لمغريب
درهم

**درهم** سمية كاتقال على نوع د لفلوس لي كاتعمل بيها شي دول قلال فلعالم و أغلبيتها فشمال إفريقيا و شرق الأوسط.
تصغير|الدول لي بلحمر كاتخدم حاليا الدرهم كفلوس أساسية، والدول لي بلخضر كاتخدم لفلوس بأجزاء كاتسميهم درهم.

## تاريخ

درهم هيا كلمة مشتقة من كلمة *δραχμή [[دراخما]]* ب ليونانية لقديمة ؤ تستخدم درهم كا فلوس من لفترة د قبل لميلاد. يلا جمعتي كلمة درهم كاتعطيك دراهم.

## درهم فلوس
حاليا دول لي كاتخدم فلوسها بسميت الدرهم هيا :
* درهم لمغريبي

[تصغير|ورقة دلفلوس د 200 درهم مغريبي، مرسوم عليها وج صورة الماليك [محمد السادس و لوليد ديالو لحسن التاني، خرجات من بنك لمغريب.]]

* درهم الإماراتي

أما دول لي كاتخدم لأجزاء د فلوس ديالها ب الدرهم لي هيا:

الدينار الليبي لي كايتكون من ألف درهم.

الريال القطري لي كايتكون من مائة درهم.

الدينار الأردني لي كايتكون من عشرة دراهم، و الدينار فيه 10000 فلس وكاينا شقفة ب 100 فلس، و ديك شقفا د ميات فلس كاتسمى درهم.

الساماني الطاجيكي و كايتكون من ميات درهم.

## مصادر


تصنيف:صولدي
تصنيف:عبرات د لكتلة
ڤينوس

**ڤينوس** (ب لّاتينية **Venus**، نّطق لكلاسيكي *وينوس*) تقدر تعني:
* ڤينوس: ربة د لحب عند رّومان
* ڤينوس: لكوكب تّاني ف تّرتيب من شّمش ف لمجموعة شّمسية
شطرنج

تصغير|طّبلة و لپياسات د شطرنج (هنا لبدية د لماتش)
**شطرنج** هيا لعبة ديال سّطراتيجية كايلعبوها جوج لعابا علا طبلة د شطرنج. وهاد طبلة كاتكون مربعة و فيها 64 مربع، كايلعبو الشطرنج ملايين دناس ف لعالم منهم لمعلمين و لي يلاه باديين يعني مخلطة دّعوة حيت كايلعبها صّغير و لكبير، لمرا و رّاجل، و تقريبا شي 605 مليون واحد كايلعبو الشطرنج ديما.
و كاتكون كل لاعب فلماتش عندو 16 پياسة دشطرنج:

* ماليك واحد
* وزير واحد (كاين لي كايقوليها لماليكة)
* جوج قلوعا
* جوج عودانات
* جوج د لفّووات
* تمنية د لبيادق
و كل واحد من هاد ستة د لپياسات مختالف ف تّحركات دياولو. وكايتعتابر لوزير (لماليكة) هوا أقوى پياسة و لبيدق هوا ضّعيف فيهم، ولهدف ف هاد لوعبة هيا تخنق لملك (سميتها إيشيك) لي ضدك، و فنفس لوقت تحطو ف تهديد دشي پياسة ديالتك باش ماعندو فين يتحرك و يخسر. و كايبقاو لّعابا ببعضياتهم مرة يهجم بلپياسات لي عندو و مرة يدافع على لپياسات لي عندو، ويمكن لي ضدك يستسلم بخاطرو و يسلم عليك وغالبا كايديرها منين كايشوف راسو وحل وحلا دبصح ولا مشاو لو بزاف د لپياسات، كيما ممكن يسالي لماتش بالتعادل.

## مصادر


تصنيف:لوعاب
تصنيف:لوعاب د لعقل
تصنيف:سپورات فردية
إيشيك

**إيشيك** ؤلا **كش لماليك** (كاتختصر ل **كش**) كاين لي كايقول ليها **تشيك** و هاد لكمة كاتقال غي فشطرنج و بضبط فاش كايكون فيها لملك مهدد ف لخطوة جايا ؤ والابدا على لاعب لي مهدد فلخطوة جايا ديالتو أنو يحركو باش يحيد عليه التهديد و عندو إما يحرك لملك فمربع مأمن ؤلا يحميه بپباسا خرى لي كاتقطع لمسار د لپياسا د لي كايهددو بيها وفاش كاتكون هاد لخطوة ماكايناش و كايكون لملك مهدد ومحاصر ف نفس لوقت فا هنا كايسالي لماتش و كايموت لملك (كاتسمى إيشيك ماط) و كايتسالمو مع بعضياتهم.
تصغير|لملك لكحل مهدد من طرف لوزير (لملكة) لبيض وماعندو فين يتحرك و هنا سالا لماتش.

## مصادر

تصنيف:قوانين د شطرنج
تصنيف:مصطلحات د شطرنج
فالون ݣونݣ

يسار|لاإطار
**فالون ݣونݣ** ؤلا **فالون دافا** هي حركة روحانية جديدة. لي هونݣ جي بدا لحركة ف سّنوات د 1990 ف شّينوا، ؤ هيّا دابا عندها سيَيج ديالها ف نيويورك.

ف 1999، قدّرات لحوكومة د شّينوا بلي كاينين 70 مليون د لاتباع ديال فالون ݣونݣ. ف أبريل 1999، كتر من عشرالاف ديال لاتباع تضاهرو قريب من لمركز د لحوكومة ف پيكين، ؤ ف يوليوز، لحزب لشيوعية تحت جيانݣ زيمين بدأ حملة ديال قمع ؤ ديال پروپاݣاندا ضد فالون ݣونݣ.

ليوم، بزاف د لاتباع ف شّينوا كيتعرضو ل نتيهاكات ديال حقوق لإنسان. لحركة د فالون ݣونݣ عندها بزاف ديال شّبكات ف لميريكان، فحال "ذي إيپوك تايمز" (The Epoch Times) – لّي هوّا جورنال كيروّج ل سّياسة ليمينية ؤ نضريات لمؤامرة – ؤ "شن يون" (Shen Yun).

## مصادر


تصنيف:دين
تصنيف:الشينوا
تصنيف:صيونص د بلعاني
تصنيف:ميديطاسيو
حمادي عمور

**حمادي عمور** هوا ممتل مغريبي تزاد فمدينة فاس ف 1931 و مات ف 14 ماي 2021 (90 عام) فصبيطار ف الدار لبيضا بعد ماكان مقاتل مع لمرض ديالو، بدا حمادي تمتيل فلول ف لمسرح لهواة عام 1948 فاش متل أنو ݣارصون ف مسرحية "أنا القاتل"، و من بعد صوب فرقة المنار ف كازا فعام 1951 و كايتعتابر من أساطير لفن لمغريبي حيتاش وصل عدد لأفلام و لمسلسلات لي شارك فيهم لكتر من 500 عمل فني و قدم تا برنامج "عالم الفنون" ف نهاية د لخمسينيات.

## أعمالو

### أفلامو
* دموع الندم
* عبرو في صمت
* كيد النساء
* المهمة
* السمفونية المغربية

### سيتكومات
* وفاء
* انا وخويا ومراتو
* الربيب
* العوني
* نسيب الحاج عزوز
* رحيمو

### لمسرحيات
* كاري حنكو
* المدير الجديد

## مصادر

تصنيف:زيادة 1931
تصنيف:مومتيلين د لأفلام مغاربا
تصنيف:مومتيل مسراحي مغريبي
تصنيف:مومتيلين د تلفازة مغاربا
تصنيف:وفيات 2021
تصنيف:ناس تزادو ف فاس
تصنيف:ناس توفاو ف الدار البيضا
ليام هيمسوورث

**ليام همسوورت**، تولد ف 13 يناير 1990 ف ميلبورن، هو ممتيل ؤسطرالي.

## حياتو
تزاد ف ميلبورن ف لويلاية د ڤيكطوريا، ليام هيمسوورت هو ولد ليوني هيمسوورت، ؤستادة د نݣليزية ؤ ݣرايݣ هيمسوورت موستشار د لخدامي جتيماعية. عندو جوج خوت كبار: لوك ؤ كريس، لي حتا هوما ممتيلين.

ليام هيمسوورت كان معروف ب دور ديال جوش طايلور ف سواپ ؤپيرا لؤسطرالي جيران (2007–2008)، ؤ دور د ماركوس ف لموسلسال لؤسطرالي دا إليفانت پرينسيس (2008–2009). ف سينيما، كان معروف ب دور ديال ويل بلاكيلي ف لفيلم درامي لغنية لخرة (2010) ؤ دور د ݣايل هاوتورن ف تلاتية هانݣر ݣايمس.

## مصادر

تصنيف:لممثيلين
تصنيف:زيادة 1990
تصنيف:ناس حيين
تصنيف:ناس تزادو ف ميلبورن
لبشير السكيرج

**لبشير السكيرج** تزاد نهار لخميس 26 ماي 1939 ف طانجا، و مات نهار 28 يناير 2021 ف لميريكان، هوا ممتل مغريبي، متل فبزاف د لأعمال ف لمسرح و السينما و التلفازة، من بين أشهر أعمال لي دار: الحاج مختار الصولدي و فيلم لالة حبي و فيلم البحت عن زوج امرأتي و سيتكوم حراز أيامي.

## لموت ديالو
مات السكيرج ف ليلة د لخميس 29 يناير 2021 (81 عام)، بسباب تأتيرات ڤيروس كورونا، ف مدينة أورلانضو لميريكانية، كان كايسكن فيها هادي أعوام، و بضبط فاش عتازل لفن.

## مصادر

تصنيف:مومتيلين د لأفلام مغاربا
تصنيف:مومتيل مسراحي مغريبي
تصنيف:مومتيلين د تلفازة مغاربا
تصنيف:زيادة 1939
تصنيف:وفيات 2021
تصنيف:ناس تزادو ف طانجا
تصنيف:ناس د طانجا
تصنيف:مومتيلين مغاربا د لقرن 20